181 



Medens Hunnen (Kvabsoen) holdes for mindre an- 

 vendelig, men i de senere Aar dog sælges meget f. Eks. 

 i København, er Hannen („Stenbideren") ret anset, og 

 skønt Kødet er meget løst, smager det dog fortræffeligt, 

 stegt eller i Gelé. Selvsagt maa den tornede Hud flaas 

 af, og dette skal endog Sælen gøre, før den æder Fisken. 

 Fangsten i vore Farvande opgives for Aaret 1910 til 34,607 

 Snese til en Værdi af 65,390 Kr. 



[5. Dobbeltsugerfamilien Gobiesocidæ. 



Kroppen er temmelig langstrakt og fortil ret bred og 

 noget fladtrykt. Tænderne er kegleformede eller sammen- 

 trykte. Øjenbenene har ingen Benforbindelse med For- 

 gællelaaget. Tre eller tre et halvt Par Gæller. Fem til 

 seks Gællehudstraaler. En enkelt Rygfinne, der er fæstet 

 paa Halen, og som i Reglen ingen Pigstraaler indeholder, 

 men kan have een eller to forrest i Finnen. Ingen kløvede 

 Finnestraaler. Gatfinnen er fæstet under Rygfinnen og er 

 lidt kortere end denne. Bugfinnerne er fortil forbundet 

 med en Hudbræmme og omslutter en dobbelt Sugeskive, 

 hvis forreste Del støttes af det omdannede Bækken, me- 

 dens den bageste Del støttes af en omdannet Knogle fra 

 Skulderbæltet (Postclavicula). Skæl mangler. Ingen tydelig 

 Sidelinie. Blindtarme og Svømmeblære mangler. Bigæller 

 findes, men er oftest svagt udviklede. Skelettet er fast 

 forbenet, ikke bruskagtigt. Kønstap findes i det mindste 

 hos Hannen. 



Omend de fleste af Familiens Medlemmer mangler 

 Pigstraaler i Rygfinnen, kan der dog ikke være Tvivl om, 

 at Familien bør regnes til Pigfinnefiskene; i Bugfinnerne 

 findes da ogsaa en Pigstraale, men den er ganske vist 

 omdannet. Sugeskiven dannes paa en anden Maade end 

 hos Ringbuge og Stenbidere (Dobbeltsugerne er snarere 

 beslægtede med Fløjfiskene), men den sætter ligesom hos 

 disse Fisken i Stand til at suge sig fast paa Sten og andre 

 faste Genstande. Til Familien regnes en halv Snes Slægter 

 med nogle og tyve Arter; disse er alle Havfisk særlig fra 

 den nordlige og sydlige Halvkugles tempererede Have, men 

 ogsaa fra Troperne. Kun een Slægt har Arter i de nordiske 

 Have. 



1. Slægten Lepadogdster Gouan. 



Snuden er mer eller mindre fremstaaende og fladtrykt. 

 Fine Tænder i Karter findes paa den forreste Del af 

 Mellemkæbebenene og Underkæben, men Tænder mangler 

 paa Plovskærben og Ganeben. Tre et halvt Par Gæller. 

 Gællehudene er forenet under og sammenvokset med 

 den brede Gællebro. Seks Gællehudstraaler. Ryg- og 

 Gatfinne med veludviklede Straaler, der alle er leddede. 



